ໃນວັນທີ 23 ມີນາ 2022 ຄັງເງິນແຫ່ງຊາດ, ໄດ້ຈັັດພິທີມອບ–ຮັບບັດພະນັກງານລັດຖະກອນ ໃຫ້ແກ່ ຄັງເງິນແຫ່ງຊາດ ຊາດ ແລະ ເຜີຍແຜ່ ຂໍ້ຕົກລົງ ວ່າດ້ວຍການປະຕິບັດວິໄນພະນັກງານ–ລັດຖະກອນ ໃນຂະແໜງການເງິນທົ່ວປະເທດໂດຍການເຂົ້າຮ່ວມເປັນປະທານ ຂອງ ທ່ານ ອະໂນລັກ ສິດທິເດດ ຮອງຫົວໜ້າ ກົມຄຸ້ມຄອງລັດຖະກອນ ກະຊວງພາຍໃນ ແລະ ທ່ານ ໜູເຊີຍ ພົມສີຈັນ ຮອງຫົວໜ້າຄັງເງິນແຫ່ງຊາດ ໂດຍມີຄະນະຮັບຜິດຊອບຈາກກະຊວງພາຍໃນ ມີຫົວໜ້າພະແນກ, ຮອງຫົວໜ້າພະແນກອ້ອມຂ້າງຄັງເງິນແຫ່ງຊາດ ພ້ອມດ້ວຍພະນັກງານວິຊາການຄັງເງິນແຫ່ງຊາດເຂົ້າຮ່ວມ.
ຈຸດປະສົງຂອງກອງປະຊຸມແມ່ນເພື່ອຮັບຟັງການເຜີຍແຜ່ ຄຳແນະນຳກ່ຽວກັບການອອກບັດພະນັັກງານລັດຖະກອນ ສະບັບເລກທີ 01/ພນ, ລົງວັນທີ 25 ກຸມພາ 2021 ແລະ ການແນະນຳ ວິທີມອບ–ຮັບບັດ, ຮັບຟັງ ການເຜີຍແຜ່ຂໍ້ຕົກລົງ ວ່າດ້ວຍ ການປະຕິບັດວິໄນ ພະນັກງານລັດຖະກອນ ຂະແໜງການເງິນ ສະບັບເລກທີ 0388/ກງ, ລົງວັນທີ 04 ກຸມພາ 2022.
ໂອກາດນີ້, ທ່ານ ອະໂນລັກ ສິດທິເດດ ຮອງຫົວໜ້າກົມຄຸ້ມຄອງລັດຖະກອນ ກະຊວງພາຍໃນ ໄດ້ເຜີຍແຜ່ຄຳແນະນຳເລກທີ 01/ພນ, ລົງວັນທີ 25 ກຸມພາ 2022 ກ່ຽວກັບການອອກບັດພະນັກງານ ລັດຖະກອນ (ສະບັບປັບປຸງ) ຊຶ່ງໄດ້ຍົກໃຫ້ເຫັນ ຈຸດປະສົງເປົ້າໝາຍທີ່ຈະອອກບັດ, ວິທີການ ແລະ ອາຍຸການນຳໃຊ້ບັດພະນັກງານ–ລັດຖະກອນ, ຊຶ່ງເປັນບັດໜຶ່ງທີ່ໃຊ້ເປັນ ບ່ອນອີງສຳລັບວຽກງານການຄຸ້ມຄອງພະນັກງານ ລັດຖະກອນ, ເປັນບັດປະກັນສັງຄົມ, ເປັນບັດເອທີເອັມ ຝາກ–ຖອດເງິນເດືອນ ແລະ ເຮັດທຸລະກຳທາງດ້ານການ ເງິນຕ່າງໆໃນບັດດຽວເຮັດໃຫ້ມີຄວາມສະດວກສະບາຍ ໃນການພົກພາ ແລະ ການໃຊ້ງານ, ສຳລັບບັດປະກັນ ສັງຄົມ ແລະ ບັດ ATM ຂອງພະນັກງານ–ລັດຖະກອນທີ່ ອອກກ່ອນບັດພະນັກງານ–ລັດຖະກອນກໍ່ຍັງສາມາດໃຊ້ ງານໄດ້ປົກກະຕິ.
ຕອນທ້າຍກອງປະຊຸມທ່ານ ໜູເຊີຍ ພົມສີຈັນ ໄດ້ມີຄຳເຫັນວ່າ; ການໄດ້ຮັບບັດພະນັກງານລັດຖະກອນ ເປັນບັນຫາໜຶ່ງທີ່ສໍາຄັນຂອງຂະແໜງຄັງເງິນ, ມີຜົນປະໂຫຍດຫຼາຍ ເພາະເປັນການຢັ້ງຢືນ ແລະ ກວດກາບັນຊີຈໍານວນພົນ ຜູ້ມີໜ້າ ຫຼື ບໍ່ມີໜ້າຕົວຈິງ, ທັງເປັນການປັບປຸງຂໍ້ມູນປະຫວັດລັດຖະກອນໃຫ້ຖືກຕ້ອງ, ສອດຄ່ອງກັບລະບຽບການ, ຫັນການຄຸ້ມຄອງພະນັກງານລັດຖະກອນ ຕາມກົດໝາຍ, ລະບຽບການ ແລະ ທັນສະໄໝ ເຮັດໃຫ້ການເບີກຈ່າຍ